รีวิวนี้ จะเป็นรีวิวร้านข้าวต้มร้านหนึ่ง ที่นายลักกี้ได้บังเอิญไปชิมมาระหว่างที่ไปทำงาน เป็นร้านข้าวต้มที่ให้เครื่องเยอะ และเปิดตั้งแต่ช่วงเที่ยงๆยันดึกๆเลยทีเดียว
และร้านข้าวต้มที่ผมจะมารีวิวในวันนี้คือ

ร้าน ข้าวต้มปลานายอ้วนเจ้าเก่า ครับ ^^

ที่ตั้ง : แผงลอย ซอยสุขุมวิท 52 ก่อนถึงโลตัสอ่อนนุช
การเดินทาง : นั่ง BTS ,ลงที่สถานีอ่อนนุช ใฟ้ลงฝั่งโลตัส และเดินย้อนไปทางสถานีบางจาก ร้านจะอยู่ซอยข้างๆโลตัสเลย

ร้าน ข้าวต้มปลานายอ้วนเจ้าเก่า เป็นร้านข้าวต้ม+ต้มยำ แผงลอย ที่ผมกินแล้วคิดว่ารสชาติ OK ให้เครื่องเยอะ เวลาผ่านไปทำงานแถวนี้ทีไร ก็มักจะฝากท้องกับร้านนี้เสมอ
ร้านจะเป็นร้านแผงลอย อยู่ปากซอยสุขุมวิท 52 สังเกตได้ไม่ยาก ร้านจะเป็นแบบเปิด มีลมพัดเข้าร้านเรื่อยๆ ที่นั่งไม่ร้อนมาก และมีโต๊ะให้ได้นั่งประมาณ 3 โต๊ะเท่านั้น

เมนูอาหารของทางร้านนั้น จะแบ่งหลักๆออกเป็น 3 แบบคือ ข้าวต้ม ต้มยำ และ ยำ ครับ โดยเครื่องนั้นจะเน้นไปที่เครื่องทะเลเป็นหลัก มีหมูบ้างในบางเมนู
ราคาอาหารต่อจานนั้นจะเริ่มต้นแค่ 25-30 บาทเท่านั้น (สามารถดูรายละเอียดได้จากรูปที่ลง)

สำหรับในวันนี้ผมสั่ง
1. ข้าวต้มกุ้ง+ปลาหมึก รสชาติข้าวต้มชามนี้ซุปจะหวาน หอมกระเทียมเจียว ทานได้แบบไม่ต้องปรุงเลย ให้เครื่องทะเลเยอะมาก กุ้งตัวกลางๆสด ส่วนปลาหมึกขนาดตัวเล็กไปนิด เนื้อบางไปหน่อย
2. ต้มยำทะเล เค้าก็ทำต้มยำให้ร้อนๆชามต่อชามมาให้เลย รสชาตินั้น ถือว่าเป็นรสชาติต้มยำกลางๆ ไม่อร่อยถึงขนาดร้านอาหาร แต่ก็อร่อยกว่ามาม่า
รสจะออกไปทานหวานและเผ็ดนิดๆ เครื่องทะเล ก็ให้เยอะ สดล้นชามทีเดียว

สรุปคะแนนตามความคิดเห็นของผม (เต็ม 5 คะแนน)
รสชาติ : 3.5 = รสชาติ OK ทานง่าย กินได้เรื่อยๆเลย
บรรยากาศ : 2 = ร้านเป็นแผงลอย ที่นั่งน้อย
บริการ 3 : บริการตามมาตรฐาน
ราคา : 5 = คุ้มค่าทั้งราคากับปริมาณเลยครับ ให้เครื่องทะเลเยอะ กินกันจนอิ่มไปเลย ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 12 / 11 / 55